
Broj: 430-03-21
Požega, 02. ožujka 2021. godine

ZAPISNIK
s 01. konstituirajuće sjednice Vatrogasnog vijeća Javne vatrogasne postrojbe Grada Požege održane u ponedjeljak, 01. ožujka 2021. godine u prostorijama Vatrogasnog doma Grada Požege, Industrijska 44, 34000 Požega.

Započeo u 19,00 sati.

Nazočni: 
1. Željko Petrović predstavnik Hrvatske vatrogasne zajednice
2. Josip Ugrin predstavnik Vatrogasne zajednice Požeško-Slavonske županije
3. Dino Kakuk predstavnik Vatrogasne zajednice Grada Požege
4. Mile Raič  predstavnik osnivača Grada Požege
5. Josip Kraker predstavnik radnika Javne vatrogasne postrojbe Grada Požege


Ostali prisutni: Dalibor Hrunka, zapovjednik JVP-a Grada Požege (nema pravo glasa)

Zapovjednik Javne vatrogasne postrojbe Grada Požege pozdravlja predstavnike Vatrogasnih zajednica, osnivača i predstavnika radnika, te pojedinačno predstavlja svakog predstavnika. Nakon predstavljanja otvara 01. konstituirajuću sjednicu Vatrogasnog vijeća Javne vatrogasne postrojbe Grada Požege, te daje prijedlog dnevnog reda 01. sjednice na glasovanje, te utvrđuje da je jednoglasno usvojen sljedeći: 


DNEVNI RED

1. Izbor predsjednika i zamjenika vatrogasnog vijeća Javne vatrogasne postrojbe Grada Požege
2. Različito


Točka 1. Izbor predsjednika i zamjenika vatrogasnog vijeća Javne vatrogasne postrojbe Grada Požege
Zapovjednik otvara raspravu te iznosi da predsjednika i zamjenika predsjednika članovi vatrogasnog vijeća biraju između sebe, te pita predstavnike da li on može dati prijedlog za predsjednika i zamjenika predsjednika, te moli predstavnike da se izjasne. Svi predstavnici se slažu da zapovjednik da svoj prijedlog. Zapovjednik predlaže da Mile Raič bude predsjednik vatrogasnog vijeća Javne vatrogasne postrojbe iz razloga što je bio već upravnom vijeću Javne vatrogasne postrojbe  Grada Požege te obavlja poslove u Gradu Požegi vezane za vatrogastvo, dok za zamjenika predlaže Josipa Ugrina županijskog vatrogasnog zapovjednika Požeško-Slavonske županije te moli predstavnike vijeća da se izjasne. Gospodin Petrović se javlja za riječ te se slaže sa prijedlogom zapovjednika, te je isto mišljenja da predsjednik vatrogasnog vijeća Javne vatrogasne postrojbe Grada Požege treba biti predstavnik osnivača dok za zamjenika se slaže da to bude županijski vatrogasni zapovjednik Požeško-Slavonske županije. Ostali predstavnici se slažu sa prijedlogom zapovjednika. Zapovjednik daje na glasanje izbor predsjednika i zamjenika predsjednika.

Zaključak: jednoglasno prihvaćen prijedlog zapovjednika

Točka 2. Različito
Zapovjednik - otvara raspravu pod točkom različito, te objašnjava predstavnicima vatrogasnog vijeća Javne vatrogasne postrojbe Grada Požege kako je novi Staut Javne vatrogasne postrojbe Grada Požege bio na uvidu u Hrvatskoj vatrogasnoj zajednici, te se  trenutno nalazi u pravnoj službi Grada Požege nakon povratka na uvid će ga dobiti voditelji smjena, te vi kao predstavnici vatrogasnog vijeća Javne vatrogasne postrojbe Grada Požege, nakon uvida ide na gradsko vijeće Grada Požege, do tada ćemo se služiti važećim Statutom. Zapovjednik pokazuje odluku o osnivanju Javne vatrogasne postrojbe Grada Požege koja je dobila suglasnost Hrvatske vatrogasne zajednice,usvojena od Upravnog vijeća javne vatrogasne postrojbe Grada Požege, te usvojena na gradskom vijeću Grada Požege. Gospodin Petrović kaže da smo sve napravili prema uputstvu Glavnog vatrogasnog zapovjednika te da dalje možemo nastaviti raditi po važećem Statutu dok ne usvojim novi. Mile Raič se javlja za riječ te se slaže sa svime iznesenim od strane zapovjednika. Zapovjednik traži da od predstavnika da sve odluke koje su budu donosile moraju biti donesene većinom glasova predstavnika vatrogasnog vijeća Javne vatrogasne postrojbe Grada Požege. Gospodin Ugrin predlaže da bi valjalo imati kontakte sa drugim vijećem odnosno sa predsjednikom vatrogasnog vijeća Grada Pleternice na što zapovjednik odgovara da smo cijelo vrijeme u kontaktu sa zapovjednikom, te postrojbe da je suradnja na visokoj razini.


Zapovjednik zatvara 01. sjednicu vatrogasnog vijeća javne vatrogasne postrojbe Grada Požege u 19:30 sati.


                                                                               Predsjednik Vatrogasnog vijeća
                                                                                  JVP-a Grada Požege
Mile Raič, struč.spec.ing.admin.chris.

